Na osnovu čl. 8. i 10. Zakona o radu u institucijama Bosne i Hercegovine (“Službeni glasnik BiH”, br. 26/04, 7/05, 48/05, 60/10, 32/13 i 93/17) i Odluke o potrebi prijema zaposlenika u radni odnos u Agenciji za državnu službu Bosne i Hercegovine broj: 01-34-2-1015/24 od 03.10.2024. godine, Agencija za državnu službu Bosne i Hercegovine raspisuje

# **JAVNI OGLAS**

za prijem zaposlenika u Agenciji za državnu službu Bosne i Hercegovine

#### **Sektor za pravne, opšte i finansijske poslove**

#### **Odsjek za finansijske poslove**

#### **1/01 Referent za blagajničko poslovanje**

***Opis radnih zadataka***: Sastavlja blagajničke izvještaje, vodi pomoćne blagajničke izvještaje, vrši zaprimanje i isplatu gotovinskih novčanih sredstava, osigurava kontinuitet novčanih sredstava za potrebe blagajne; obavlja obračun i isplatu plata i naknada troškova zaposlenih i spoljnih saradnika u skladu sa važećim propisima o obračunu poreza i doprinosa, putnih troškova, troškova reprezentacije, troškova motornog vozila koji se isplaćuju iz blagajne, troškova sitnog potrošnog materijala, inventara i pribora, te svih drugih sitnih troškova koji se realizuju putem blagajne; sastavlja i dostavlja zakonom propisane izvještaje za statistiku, PIO-MIO i poreske uprave entiteta i Brčko Distrikta BiH, sačinjava zahtjeve za refundaciju sredstava po osnovu bolovanja i porodiljskog odsustva u skladu sa važećim propisima; obrađuje i prati zahtjeve za odobravanje kredita zaposlenih u Agenciji; vrši unos u Glavnu knjigu svih transakcija koje su nastale u blagajničkom poslovanju, vodi pomoćnu evidenciju stalnih sredstava, čuva i rukuje sa finansijskim pečatom, te obavlja i druge poslove po nalogu šefa Odsjeka.

***Uslovi*:** Pored opštih uslova propisanih članom 10. Zakona o radu u institucijama Bosne i Hercegovine, (da ima navršenih 18 godina života, da je državljanin BiH, da protiv kandidata nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s umišljajem, da nije obuhvaćen članom IX. stav 1. Ustava BiH, da je fizički i psihički sposoban za obavljanje poslova radnog mjesta na koje se kandidat prijavio), kandidati za navedeno radno mjesto trebaju ispunjavati i sljedeće **posebne uslove**:

Srednja stručna sprema - IV stepen, ekonomska škola ili gimnazija, najmanje godina dana radnog iskustva, poznavanje rada na računaru i položen stručni upravni ispit.

***Broj izvršilaca****:* jedan (1)

***Status:*** zaposlenik

***Kategorija:*** referent specijalista

***Vrsta poslova i stepen složenosti*:** dopunski poslovi osnovne djelatnosti

***Napomena za sve kandidate*:**

-Javni oglas se sprovodi u skladu sa odredbama Zakona o radu u institucijama Bosne i Hercegovine i Pravilnika o unutrašnjoj organizaciji Agencije za za državnu službu Bosne i Hercegovine.

-Svi prijavljeni kandidati koji ispunjavaju uslove iz javnog oglasa i koji su se prijavili na javni oglas, podliježu proceduri provjere osposobljenosti za obavljanje poslova za radno mjesto za koje su aplicirali, koju provodi Komisija za izbor.

-Izabrani kandidat zasnovaće radni odnos na neodređeno vrijeme.

-Ukoliko kandidat koji bude primljen nema položen stručni upravni ispit dužan je isti položiti u roku od šest mjeseci od dana prijema u radni odnos, u skladu sa članom 56. Zakona o radu u institucijama Bosne i Hercegovine.

-Izabrani kandidat obavezan je dostaviti uvjerenje o nevođenju krivičnog postupka (ne starije od tri mjeseca), najkasnije do momenta zaključivanja ugovora o radu, u suprotnom skida se sa liste uspješnih kandidata, kao i uvjerenje da je fizički i psihički sposoban za obavljanje poslova radnog mjesta koje se oglašava (ljekarsko uvjerenje).

***Potrebni dokumenti*:** Uz prijavu koja treba sadržavati kratku biografiju i lične podatke (uz obavezne podatke za kontakt), kandidati trebaju dostaviti *originale ili* *ovjerene kopije sljedećih dokumenata:*

* svjedočanstva - diplome o traženoj stečenoj srednjoj stručnoj spremi,
* uvjerenja o državljanstvu (ne starije od šest mjeseci od dana izdavanja od strane nadležnog organa);
* potvrde ili uvjerenja kao dokaza o traženom radnom iskustvu;
* dokaz o poznavanju rada na računaru;
* uvjerenja o položenom stručnom upravnom ispitu (nije obavezno, dostavlja se samo ukoliko kandidat isto posjeduje);
* dokaz da kandidat nije obuhvaćen odredbom člana IX stav 1. Ustava Bosne i Hercegovine (izjava ovjerena u opštini).

Javni oglas ostaje otvoren osam dana od dana objavljivanja u sredstvima informisanja i na službenoj internet stranici Agencije za državnu službu Bosne i Hercegovine.

Sve tražene dokumente treba dostaviti **najkasnije do 12.10.2024. godine**, putem pošte preporučeno na adresu:

## Agencija za državnu službu Bosne i Hercegovine

**Trg Bosne i Hercegovine broj 1**

**71 000 Sarajevo**

**Sa naznakom “Javni oglas za prijem zaposlenika u Agenciji za državnu službu Bosne i Hercegovine".**

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.